Oficiālais Vēstnesis L 109 , 20/04/1989 Lpp. 0038 - 0042

Speciālizdevums somu valodā: Nodaļa 13 Sējums 18 Lpp. 0224

Speciālizdevums zviedru valodā: Nodaļa 13 Sējums 18 Lpp. 0224



Komisijas Direktīva (1989. gada 28. marts), ar ko tehnikas attīstībai pielāgo Padomes Direktīvu 76/756/EEK par dalībvalstu tiesību aktu tuvināšanu attiecībā uz apgaismes ierīču un gaismas signālierīču uzstādīšanu mehāniskajiem transportlīdzekļiem un to piekabēm (89/278/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Direktīvu 87/403/EEK [2], un jo īpaši tās 11. pantu, ņemot vērā Padomes Direktīvu 76/756/EEK (1976. gada 27. jūlijs) par dalībvalstu tiesību aktu tuvināšanu attiecībā uz apgaismes ierīču un gaismas signālierīču uzstādīšanu mehāniskajiem transportlīdzekļiem un to piekabēm [3], kurā jaunākie grozījumi izdarīti ar Direktīvu 84/8/EEK [4], un jo īpaši tās 4. pantu, tā kā, ņemot vērā gūto pieredzi un pašreizējos jaunākos sasniegumus, patlaban var papildināt dažas prasības un pielāgot tās faktiskajiem satiksmes apstākļiem, tādējādi vienlaicīgi uzlabojot transportlīdzekļu pasažieru un citu satiksmes dalībnieku drošību; tā kā šajā direktīvā paredzētie pasākumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu mehānisko transportlīdzekļu tirdzniecībā, IR PIEŅĒMUSI ŠO DIREKTĪVU. 1. pants Ar šo Direktīvas 75/756/EEK I pielikums ir grozīts saskaņā ar šīs direktīvas pielikumu. 2. pants 1. No 1989. gada 31. marta dalībvalstis nedrīkst: - atteikt piešķirt EEK tipa apstiprinājumu, izdot Direktīvas 70/156/EEK 10. panta 1. punkta pēdējā ievilkumā minēto dokumentu vai piešķirt valsts tipa apstiprinājumu transportlīdzekļa tipam, vai arī - aizliegt sākt transportlīdzekļu ekspluatāciju, pamatojot to ar Direktīvas 76/756/EEK I pielikuma 1.5.9. līdz 1.5.22. punktā uzskaitīto obligāto vai fakultatīvo apgaismes ierīču vai gaismas signālierīču uzstādīšanu, ja minēto apgaismes ierīču vai gaismas signālierīču uzstādīšana šajā transportlīdzekļa tipā vai šajos transportlīdzekļos atbilst šīs direktīvas noteikumiem. 2. No 1989. gada 1. oktobra dalībvalstis: - vairs nedrīkst izsniegt Direktīvas 70/156/EEK 10. panta 1. punkta pēdējā ievilkumā minēto dokumentu transportlīdzekļa tipam, ja minēto apgaismes ierīču un gaismas signālierīču uzstādīšana neatbilst šīs direktīvas noteikumiem; tas neattiecas uz 1.a un 1.b kategorijas priekšējiem virzienrādītājiem, kas minēti Direktīvas 76/756/EEK I pielikuma 4.5.3. punktā, - var atteikt valsts tipa apstiprinājumu transportlīdzekļa tipam, ja minēto apgaismes ierīču un gaismas signālierīču uzstādīšana neatbilst šīs direktīvas noteikumiem; tas neattiecas uz 1.a un 1.b kategorijas priekšējiem virzienrādītājiem, kas minēti Direktīvas 76/756/EEK I pielikuma 4.5.3. punktā. 3. Sākot no 1991. gada 1. aprīļa dalībvalstis var atteikt valsts tipa apstiprinājumu transportlīdzekļa tipam un vairs nedrīkst attiecībā uz transportlīdzekļa tipu izdot Direktīvas 70/156/EEK 10. panta 1. punkta pēdējā ievilkumā paredzēto dokumentu, ja minēto apgaismes ierīču un gaismas signālierīču uzstādīšana neatbilst šīs direktīvas noteikumiem; tas neattiecas uz noteikumiem par 1.a un 1.b kategorijas priekšējiem virzienrādītājiem, kas minēti Direktīvas 76/756/EEK I pielikuma 4.5.3. punktā, transportlīdzekļa tipos, kuru tipa apstiprinājumu neveicina nedz jauna konstrukcija, nedz izmaiņas konstrukcijā un/vai korpusa veidolā, kas var ietekmēt minēto priekšējo virzienrādītāju izmērus un novietojumu attiecībā uz galvenajiem tuvās gaismas lukturiem un priekšējiem miglas lukturiem. 4. No 1993. gada 1. oktobra dalībvalstis var aizliegt sākt transportlīdzekļu ekspluatāciju, ja apgaismes ierīču un gaismas signālierīču uzstādīšana neatbilst šīs direktīvas noteikumiem; tas neattiecas uz 1.a un 1.b kategorijas priekšējiem virzienrādītājiem, kas aplūkoti Direktīvas 76/756/EEK I pielikuma 4.5.3. punktā. 3. pants Dalībvalstīs stājas spēkā noteikumi, kas vajadzīgi, lai līdz 1989. gada 30. septembrim izpildītu šīs direktīvas prasības. Par to dalībvalstis tūlīt informē Komisiju. 4. pants Šī direktīva ir adresēta dalībvalstīm. Briselē, 1989. gada 28. martā Komisijas vārdā — priekšsēdētāja vietnieks Martin Bangemann [1] OV L 42, 23.2.1970., 1. lpp. [2] OV L 220, 8.8.1987., 44. lpp. [3] OV L 262, 27.9.1976., 1. lpp. [4] OV L 9, 12.1.1984., 24. lpp. -------------------------------------------------- PIELIKUMS Direktīvas 76/756/EEK I pielikumā izdara šādus grozījumus.Pēc 1.5.5. punkta pievieno šādu 1.5.6. un 1.5.7. punktu: "1.5.6. Ierīce Ierīce ir apgaismes ierīce vai gaismas signālierīce, kam ir vismaz gaismas avots (un dažreiz arī optiskā sistēma), gaismu izstarojošā virsma un korpuss. Ierīcei var būt viens vai vairāki lukturi; ja tai ir vairāki lukturi, tie var būt savienoti, kombinēti vai iebūvēti cits citā." "1.5.7. Vienkāršais lukturis Vienkāršais lukturis ir ierīces daļa, kas veic vienu apgaismes vai gaismas signalizācijas funkciju." Pirmo divu rindiņu tekstu 1.12. punktā formulē šādi: "Vienkāršais lukturis ir vienfunkcijas lukturis vai lukturu kombinācija arī tad, ja tie nav vienādi, kas veic vienādu funkciju un kam ir vienādas krāsas gaisma, ja tajā ietilpst ierīces, kuras…" Pielikuma 1.5.6. līdz 1.5.20. punktam ir jauna numerācija – 1.5.8. līdz 1.5.22. punkts.Pielikuma 4.1.2. punktu formulē šādi: "4.1.2. Skaits 2 vai 4 Ja transportlīdzeklis ir aprīkots ar četriem atvāžamiem galvenās gaismas lukturiem, divu papildu galvenās gaismas lukturu uzstādīšanu var atļaut tikai tad, ja tie paredzēti gaismas signalizācijai (saskaņā ar 3.12. punkta definīciju) dienas laikā." Pēc 4.1.10.2. punkta pievieno šādu 4.1.10.3. punktu: "4.1.10.3. Ja ir uzstādīti atvāžamie galvenās gaismas lukturi, tiem atrodoties atvāztā stāvoklī, nedrīkst pieļaut, ka vienlaicīgi darbojas kāds no uzstādītajiem galvenās gaismas papildu lukturiem, kuri paredzēti gaismas signālu raidīšanai (saskaņā ar 3.12. punkta definīciju) dienas laikā." Pielikuma 4.5.1. punktu formulē šādi: "4.5.1. Uzstādīšana (skat. 4. papildinājumu) Jābūt obligāti. Virzienrādītāju modeļus iedala kategorijās (1., 1.a, 1.b, 2.a, 2.b un 5.) un tos uzstāda uz katra transportlīdzekļa saskaņā ar montāžas shēmu ("A" un "B"). Montāžas shēmu "A" piemēro visiem mehāniskiem transportlīdzekļiem. Montāžas shēmu "B" piemēro tikai piekabēm." Pielikuma 4.5.3. punktu formulē šādi: "4.5.3. Montāžas shēma A: divi šādas kategorijas priekšējie virzienrādītāji: - 1., 1.a vai 1.b, ja attālums no virzienrādītāja apgaismojošās virsmas malas līdz priekšējā tuvās gaismas luktura un/vai miglas luktura, ja tāds ir, apgaismojošās virsmas malai ir vismaz 40 mm; - 1.a vai 1.b, ja attālums no virzienrādītāja apgaismojošās virsmas malas līdz priekšējā tuvās gaismas luktura un/vai miglas luktura, ja tāds ir, apgaismojošās virsmas malai ir lielāks par 20 mm, bet mazāks par 40 mm; - 1.b, ja attālums no virzienrādītāja apgaismojošās virsmas malas līdz priekšējā tuvās gaismas luktura un/vai miglas luktura, ja tāds ir, apgaismojošās virsmas malai nepārsniedz 20 mm; divi aizmugurējie virzienrādītāji (2.a vai 2.b kategorija); divi dublējoši sānu virzienrādītāji (5. kategorija). Ja ir uzstādītas ierīces, kas veic priekšējā virzienrādītāja (1., 1.a un 1.b kategorija) un dublējoša sānu virzienrādītāja (5. kategorija) funkcijas, drīkst papildus uzstādīt divus dublējošus sānu virzienrādītājus (5. kategorija), lai izpildītu 4.5.5. punktā noteiktās prasības attiecībā uz redzamību. B: divi aizmugurējie virzienrādītāji (2.a vai 2.b kategorija)." Pielikuma 4.5.4.2.2. un 4.5.4.2.3. punktu formulē šādi: "4.5.4.2.2. Virzienrādītāju (1., 1.a, 1.b, 2.a un 2.b kategorija) augstums, kas noteikts saskaņā ar 3.8. punktu, nedrīkst būt mazāks par 350 mm un lielāks par 1500 mm. 4.5.4.2.3. Ja transportlīdzekļa uzbūve neļauj ievērot iepriekš norādītos maksimāli pieļaujamos parametrus, 5. kategorijas sānu virzienrādītājiem tos var palielināt līdz 2300 mm un 1., 1.a, 1.b, 2.a un 2.b kategorijas virzienrādītājiem – līdz 2100 mm." Pielikuma 4.5.12. punktu formulē šādi: "4.5.12. Citas prasības Gaismai jābūt mirgojošai, kas mirgo 90 ± 30 reižu minūtē. Iedarbinot gaismas signalizācijas vadības ierīci, ne vēlāk kā sekundes laikā jāparādās gaismai un ne vēlāk kā pusotras sekundes laikā tai pirmoreiz jānodziest. Ja mehānisks transportlīdzeklis ir aprīkots piekabes vilkšanai, vilcēja virzienrādītāju vadības ierīcei jāiedarbina arī piekabes virzienrādītāji. Izņemot īsslēguma gadījumus, ja viena virzienrādītāja darbība ir traucēta, pārējiem jāturpina mirgot, lai arī mirgošanas biežums šādos apstākļos var atšķirties no norādītā biežuma." Pielikuma 4.9.4.3. un 4.9.5. punktu formulē šādi: "4.9.4.3. Garuma virzienā Nav īpaši noteikts. 4.9.5. Ģeometriskā redzamība Divu priekšējo (sānu) gabarītlukturīšu horizontālais leņķis: 45o uz iekšu un 80o uz āru. Piekabēm iekšējo leņķi drīkst samazināt līdz 5o. Vertikālais leņķis: 15o virs un zem horizontāles. Lukturiem, kas atrodas zemāk par 750 mm virs zemes, vertikālo leņķi zem horizontāles var samazināt līdz 5o." Pielikuma 4. papildinājumā izdara šādus grozījumus: " 4. papildinājums VIRZIENRĀDĪTĀJS ĢEOMETRISKĀS REDZAMĪBAS LEŅĶI +++++ TIFF +++++ +++++ TIFF +++++ " -------------------------------------------------- 4. papildinājums VIRZIENRĀDĪTĀJS ĢEOMETRISKĀS REDZAMĪBAS LEŅĶI +++++ TIFF +++++ +++++ TIFF +++++ --------------------------------------------------